भारत के खिलाफ वापसी कर सकते हैं पोंटिंग : द्रविड़  
द्रविड़ को इस बात का डर है कि खराब फार्म से गुजर रहे पोंटिग भारत के साथ खेली जाने वाली टेस्ट श्रृंखला के माध्यम से अपना खोया फार्म वापस पा सकते हैं।
भारतीय क्रिकेट टीम के महान बल्लेबाज राहुल द्रविड़ ने कहा, "मेरी नजर में पोंटिग महान खिलाड़ी हैं। भारत के खिलाफ कुछ टेस्ट मैचों में उनका प्रदर्शन शानदार रहा है। मुझे इस बात का डर है कि वह हमारे ही खिलाफ अपना खोया फार्म वापस पा लेंगे।"   द्रविड़ ने कहा कि दक्षिण अफ्रीका और न्यूजीलैंड के खिलाफ खराब प्रदर्शन के बावजूद पोंटिंग का दौर अभी खत्म नहीं हुआ है।  बकौल द्रविड़, "मेरे लिहाज से पोंटिंग हमारे खिलाफ काफी अच्छी शुरुआत करेंगे। जब आप खिलाड़ियों की सूची में उनका नाम देखते हैं तो यह भावना तुरंत मन में आती है कि हालिया नाकामी के बावजूद वह आज भी काफी खतरनाक बल्लेबाज हैं। इसे लेकर किसी के मन में शंका नहीं होनी चाहिए।"